钦定古今图书集成/明伦汇编/闺媛典/第266卷 > 叶孟仪妻李氏〈罗氏附〉
## 钦定古今图书集成/明伦汇编/闺媛典/第266卷 > 叶孟仪妻李氏〈罗氏附〉

按《顺德县志》：“李氏，叶孟仪妻。年二十归叶。未几仪亡，
抚遗腹一子，孝事舅姑，和谐妯娌。年八十五卒。”又：“伯
玉妻罗氏，孟仪孙妇也。年十九归伯玉，六阅月而玉
亡。氏延集伯叔定夫嗣，服阕归母家。守节坐卧一小
房，敝衣草食。孀居二十馀年终。”